《村溪放艇 其一》
清代·嵇璜

丹枫醉缬暮霞天，林外溪声答涧泉。此际何人领秋意，偶飞一叶到渔船。

作者简介：（1711—1794）清江苏无锡人，字尚佐，一字黼廷，晚号拙修。嵇曾筠子。雍正八年进士。少时从父视察河工，熟悉情况。乾隆间历南河、东河河道总督。四十六年，观察河情，谓必改归山东入海，请乘决河之势，挽全河北之流，时不能用。晚年加太子太保，为上书房总师傅。卒谥文恭。